समाचार पत्र ली फ़िगारो के अनुसार ब्रूनो नाम के यह व्यक्ति एक स्वेटशर्ट पहने हुए था जिसमें चार लोगों के परिवार का छाया चित्र बना हुआ था- उसे मतदान केंद्र से यह कहकर लौटा दिया गया कि जब तक वह यह टी-शर्ट बदल नहीं लेता उसे मतदान नहीं करने दिया जा सकता.यह परिवार फ़्रांस में समलिंगी शादियों को विरोध करने वाले समूह, मैनिफ़ पॉर टाउस, का प्रतीक है.कैमरे में ब्रूनो को एक मतदान अधिकारी से शिकायत करते हुए कैद किया गया है, "यह मुझे मतदान देने से इसलिए रोक रहा है क्योंकि मैंने यह टी-शर्ट पहनी है."मतदान अधिकारी जवाब देता है, "मैं आपको मतदान करने से नहीं रोक रहा. मैं आपसे कह रहा हूं कि आप मतदान केंद्र में अपने राजनीतिक विचारों का प्रदर्शन नहीं कर सकते."इस घटना पर फ़्रांसीसी मीडिया में विरोधाभासी प्रतिक्रियाएं देखने को मिल रही हैं.ली फ़िगारो का कहना है कि ब्रूनो की स्थिति उन मामलों से बहुत "ज़्यादा जुदा दिखती" है जिनमें अदालतों ने मतदान केंद्रों में राजनीतिक विचारों के प्रदर्शन के ख़िलाफ़ फ़ैसले दिए हैं.लेकिन वाम झुकाव वाले साप्ताहिक पत्र ली नॉवेल ऑब्ज़र्वैटॉर का कहा है कि ब्रूनो ने उन प्रत्याशियों के ख़िलाफ़ वोट देने के संकेत देए थे जो समलिंगी जोड़ों के समान हकों के प्रति समर्पित हैं, इसलिए "उसका संदेश राजनीतिक था."मतदान केंद्रों में राजनीतिक विचारों के प्रदर्शन को लेकर दुनिया भर में नियम अलग-अलग हैं.ब्रिटेन इसे ऐसी सूरत में इजाज़त नहीं देता जब इससे मतदाताओं को डरने का ख़तरा हो. जर्मनी में किसी पार्टी का समर्थन दिखाने वाले कपड़े नहीं पहने जा सकते.लेकिन 2012 में अमरीकी राज्य एरिज़ोना में मतदाताओं के कपड़ों पर लगे सभी प्रतिबंध ख़त्म कर दिए गए थे.(बीबीसी न्यूज़ फ़्रॉम एल्सवेयर दुनिया भर के टीवी, रेडियो, वेब और प्रिंट माध्यमों में प्रकाशित होने वाली ख़बरों पर रिपोर्टिंग और विश्लेषण करता है. बीबीसी न्यूज़ फ़्रॉम एल्सवेयर की ख़बरें पढ़ने के लिए 



यहां क्लिक करें. बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)